Om Fosterets Varmeproduktion og Stofskifte. 319 
kalorimetrisk Bestemmelse og til Sammenligning en samtidig 
direkte Bestemmelse af Stofskiftet. 
Det vil endvidere være det ønskeligste, at Bestemmelsen 
udføres med et enkelt Æg, for at ikke mulige Svingninger af 
individuel Natur i Forholdet mellem Varmeproduktion og 
Stofskifte til forskellige Tider af Udviklingsperioden skal 
udviskes derved, at flere Æg undersøges under eet. I Overens- 
stemmelse med de her udviklede Synspunkter er nedenstaaende 
Forsøgsmetode indrettet. 
Forsøgsmetode. 
Det var paa Forhaand givet, hvilke betydelige Vanskelig- 
heder Hønsefosteret maatte frembyde som kalorimetrisk Objekt. 
For Midten af Fosterlivet lod det sig af den kendte Kulsyre- 
produktion og under Forudsætning af udelukkende og fuld- 
stændig Fedtforbrænding beregne, at Varmeproduktionen 
maatte blive saa lille som ca. 30 Gramkalorier pr. Time, 
endda forudsat, at al den omsatte Energi forlod Ægget igen 
som Varme. Vilde man altsaa nøjes med at undersøge 
Varmeproduktionen af et enkelt Æg — og dette var ogsaa af 
den Grund at foretrække, at man da i det samtidige Respi- 
rationsforsøg havde en sikker Kontrol for, at Fosteret var 
levende under hele Forsøget — maatte man for at arbejde 
med en Nøjagtighed af 1 pCt. konstruere et Kalorimeter, som 
gav maaleligt Udslag for 0,3 Gramkalorier pr. h., som altsaa 
var mange Gange mere fintmærkende end noget hidtil i fysio- 
logisk Øjemed anvendt Kalorimeter. 
Med andre Forsøgsobjekter har man endvidere den Fordel, 
at Inspirationsluften kan være ganske fri for Vanddampe; 
Hønsefosteret lever kun en kort Tid i helt tør Luft, men 
taaler heller ikke i Længden dampmættet Luft; under Kalori- 
metrien maatte derfor Inspirationsluften have en passende Fug- 
tighedsgrad, som maatte bestemmes for at erkende Æggets 
ll 
